ข้อบังคับสถาบันเทคโนโลยีพระจอมเกล้าธนบุรีข้อบังคับสถาบันเทคโนโลยีพระจอมเกล้าธนบุรีว่าด้วย เครื่องแบบเครื่องหมาย และเครื่องแต่งกายนักศึกษาพ.ศ. ๒๕๓๖ โดยที่เป็นการสมควรแก้ไขปรับปรุงข้อบังคับเกี่ยวกับเครื่องแบบนักศึกษาสถาบันเทคโนโลยีพระจอมเกล้าธนบุรี ให้เหมาะสมยิ่งขึ้นอาศัยอำนาจตามความในมาตรา ๑๕ (๓) และมาตรา ๖๒แห่งพระราชบัญญัติสถาบันเทคโนโลยีพระจอมเกล้าเจ้าคุณทหารลาดกระบังสถาบันเทคโนโลยีพระจอมเกล้าธนบุรี และสถาบันเทคโนโลยีพระจอมเกล้าพระนครเหนือ พ.ศ.๒๕๒๘ และมติสภาสถาบันเทคโนโลยีพระจอมเกล้าธนบุรี ในการประชุมครั้งที่ ๓/๒๕๓๖เมื่อวันที่ ๒๔ มิถุนายน ๒๕๓๖ จึงให้ตราข้อบังคับไว้ ดังต่อไปนี้ข้อ ๑ข้อบังคับนี้เรียกว่า ข้อบังคับสถาบันเทคโนโลยีพระจอมเกล้าธนบุรีว่าด้วย เครื่องแบบ เครื่องหมาย และเครื่องแต่งกายนักศึกษา พ.ศ. ๒๕๓๖ข้อ ๒[๑]ให้ใช้ข้อบังคับนี้ตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ให้ยกเลิก๑. ข้อบังคับสถาบันเทคโนโลยีพระจอมเกล้า ว่าด้วยเครื่องแบบนักศึกษา สถาบันเทคโนโลยีพระจอมเกล้า พ.ศ. ๒๕๑๕๒. ระเบียบสถาบันเทคโนโลยีพระจอมเกล้าธนบุรี ว่าด้วยการแต่งกายของนักศึกษาสำหรับการศึกษาภาคปฏิบัติ พ.ศ. ๒๕๑๕๓. ระเบียบสถาบันเทคโนโลยีพระจอมเกล้าวิทยาเขตธนบุรี ว่าด้วย การแต่งกายของนักศึกษา สำหรับการศึกษาภาคปฏิบัติ พ.ศ. ๒๕๑๙๔. ระเบียบสถาบันเทคโนโลยีพระจอมเกล้าวิทยาเขตธนบุรี ว่าด้วย การแต่งกายของนักศึกษา สำหรับการศึกษาภาคปฏิบัติ พ.ศ. ๒๕๒๑บรรดา ข้อบังคับ ระเบียบ คำสั่ง ประกาศ หรือมติอื่นใดในส่วนที่กำหนดไว้แล้วในข้อบังคับนี้หรือซึ่งขัดหรือแย้งกับข้อบังคับนี้ให้ใช้ข้อบังคับนี้แทนข้อ ๔ในระเบียบนี้สถาบัน หมายถึงสถาบันเทคโนโลยีพระจอมเกล้าธนบุรีอธิการบดี หมายถึงอธิการบดีสถาบันเทคโนโลยีพระจอมเกล้าธนบุรีนักศึกษา หมายถึง ผู้เข้ารับการศึกษาระดับปริญญาตรีหลักสูตรปกติในสถาบันเทคโนโลยีพระจอมเกล้าธนบุรีข้อ ๕เครื่องแบบ เครื่องหมาย และเครื่องแต่งกายนักศึกษาตามข้อบังคับนี้ให้บังคับใช้เฉพาะผู้มีฐานะเป็นนักศึกษาปัจจุบัน ระดับปริญญาตรีหลักสูตรปกตินักศึกษาระดับปริญญาตรีภาคสมทบ หรือนักศึกษาระดับสูงกว่าปริญญาตรีอาจใช้เครื่องแบบ เครื่องหมาย และเครื่องแต่งกายตามข้อบังคับนี้ได้ข้อ ๖เครื่องแบบ เครื่องหมาย และเครื่องแต่งกายนักศึกษาให้ใช้ในโอกาสตามที่ระบุไว้ในข้อบังคับนี้ข้อ ๗เครื่องแบบนักศึกษาในเวลาปกติ ประกอบด้วยเครื่องแต่งกาย ดังนี้๗.๑ นักศึกษาชาย๗.๑.๑ เสื้อ ผ้าสีขาวเกลี้ยง ไม่บางเกินสมควรคอเสื้อแบบคอเชิ้ตปลายแหลม ผ่าหน้าตลอด มีกระดุม ๕ เม็ดใช้ได้ทั้งแขนสั้นเพียงข้อศอกไม่ผ่าปลายแขน หรือแขนยาวถึงข้อมือเวลาสวมให้สอดชายเสื้อไว้ในกางเกง๗.๑.๒ กางเกง สีและแบบสุภาพ ขายาว ไม่พับปลายขามีหูเข็มขัดผ้าชนิดเดียวกับกางเกงกว้าง ๑๐ มิลลิเมตร๗.๑.๓ เข็มขัด สีดำ หรือสีน้ำตาล ขนาดกว้าง ๓๐มิลลิเมตร หัวเข็มขัดชนิดมีหูสำหรับสอดปลายเข็มขัด ทำด้วยโลหะรมดำเป็นรูปสี่เหลี่ยมผืนผ้า ขนาด ๓๕ Í ๕๕ มิลลิเมตรมีลายดุนนูนเป็นรูปเครื่องหมายสถาบัน เฉพาะส่วนพระมหามงกุฎ๗.๑.๔ รองเท้า หุ้มส้นสีสุภาพใช้ประกอบกับถุงเท้าสีสุภาพ๗.๒ นักศึกษาหญิง๗.๒.๑ เสื้อ ผ้าสีขาวเกลี้ยงไม่บางเกินสมควรคอเสื้อแบบคอเชิ้ตปลายแหลม ผ่าหน้าตลอด ที่อกเสื้อท่าเป็นสาบตลบเข้าข้างใน กว้าง๓๐ มิลลิเมตร มีกระดุม ๔ เม็ด ทำด้วยโลหะสีเงินขนาดเส้นผ้าศูนย์กลาง ๑๗ มิลลิเมตรมีลายดุนนูนเป็นรูปเครื่องหมายสถาบันเฉพาะส่วนพระมหามงกุฎแขนปล่อยธรรมดายาวเพียงเหนือข้อศอก เวลาสวมให้สอดชายเสื้อไว้ในกระโปรง๗.๒.๒ กระโปรง ผ้าเกลี้ยงสีกรมท่า สีดำ สีน้ำตาลหรือสีเทา ยาวคลุมเข่า๗.๒.๓ เข็มขัด สีดำหรือสีน้ำตาล กว้าง ๓๐ มิลลิเมตรหัวเข็มขัดชนิดมีหูสำหรับสอดปลายเข็มขัด ทำด้วยโลหะรมดำเป็นรูปสี่เหลียมผืนผ้าขนาด ๓๕ × ๕๕ มิลลิเมตรมีลายดุนนูนเป็นรูปเครื่องหมายสถาบันเฉพาะส่วนพระมหามงกุฎ๗.๒.๔ เข็มเครื่องหมายมีเข็มเครื่องหมายสถาบันเฉพาะส่วนพระมหามงกุฎ ขนาดกว้าง ๒๓ มิลลิเมตร สูง ๓๐มิลลิเมตร ทำด้วยโลหะสีเงิน ติดเสื้อหน้าอกด้านซ้าย๗.๒ ๕ รองเท้า หุ้มส้น สีสุภาพข้อ ๘เครื่องแบบนักศึกษาในงานพิธี ประกอบด้วยเครื่องแต่งกาย ดังนี้๘.๑ นักศึกษาชาย๘.๑.๑ เสื้อ เสื้อนอกแบบราชการสีขาวติดกระดุมโลหะสีทอง ๕ เม็ด ขนาดเส้นผ่าศูนย์กลาง ๒๑ มิลลิเมตรมีลายดุนนูนเป็นรูปเครื่องหมายสถาบันเฉพาะส่วนพระมหามงกุฎและมีเข็มเครื่องหมายสถาบันเฉพาะส่วนพระมหามงกุฎ ขนาดกว้าง ๑๘ มิลลิเมตร สูง ๒๕มิลลิเมตร ทำด้วยโลหะสีทอง ติดคอเสื้อทั้งสองข้าง๘.๑.๒ กางเกง แบบสากล ผ้าสีขาวเกลี้ยง ไม่รัดรูปขายาวถึงหลังเท้าไม่พับปลายขา มีกระเป๋าตามแนวตะเข็บข้าง๘.๑.๓ รองเท้า หนังสีดำ หุ้มส้น ผูกเชือกไม่มีลวดลาย ใช้ประกอบกับถุงเท้าสั้น สีดำ๘.๒ นักศึกษาหญิงให้ใช้เครื่องแต่งกายเช่นเดียวกับเครื่องแต่งกายในเวลาปกติตามข้อ ๗.๒ เว้นแต่๘.๒.๑ กระโปรง ผ้าเกลี้ยงสีกรมท่า ยาวคลุมเข่า๘.๒.๒ รองเท้า หนังสีดำหุ้มส้น ไม่มีลวดลายใช้ประกอบกับถุงเท้ายาวสีเนื้อข้อ ๙เครื่องแต่งกายของนักศึกษาสำหรับการศึกษาภาคปฏิบัติให้เป็นไปตามประกาศสถาบันข้อ ๑๐การแต่งกายที่มิได้กำหนดไว้ในข้อบังคับนี้ให้อยู่ในดุลพินิจของอธิการบดีโดยทำเป็นประกาศสถาบันข้อ ๑๑ให้อธิการบดีเป็นผู้รักษาการตามข้อบังคับนี้ในกรณีมีปัญหาให้อธิบการบดีเป็นผู้วินิจฉัยชี้ขนาดประกาศณ วันที่ ๑๔ กรกฎาคม พ.ศ. ๒๕๓๖บุญเยี่ยม มีศุขนายกสภาสถาบันเทคโนโลยีพระจอมเกล้าธนบุรีวิภา/ผู้จัดทำ๑๐ พฤษภาคม ๒๕๕๔[๑] ราชกิจจานุเบกษา เล่ม ๑๑๐/ตอนที่ ๑๑๓/หน้า ๑/๑๗ สิงหาคม ๒๕๓๖